80-се йй. аҙағында алып дини-әхлаҡи тема төп урынды биләй : “ Дәрүиш ” ( 1889 ) , “ Үҫмер Варфоломейға Илаһи зат күренеүе ” ( 1890 ) һ.б. картиналарында үҙенең рухи идеалын – тыныс саф тәбиғәт менән килешеп йәшәгән баҫалҡы монах-дәрүиш образын кәүҙәләндерә ; “ Изге Русь ” ( 1904 ) , “ Христосҡа юл ” ( 1911 ) , “ Русь илендә ” ( “ Халыҡ рухы ” ; 1916 ) әҫәрҙәрендә Рәсәйҙе ҡотҡарыу юлын дини идеалдарҙы яңыртыу аша башҡарылырға тейешлеген иҫбатлай ; старообрядсылар мөхитендәге ҡыҙҙың фажиғәле яҙмышы тураһында картиналар циклын ( “ Бөйөк монахлыҡ ” , 1898 ; “ Скитта ҡышын ” , 1904 һ.б. ) ижад итә .